અમુક પરિસ્થિતિઓમાં, Google પણ સાર્વજનિક રૂપે ઍક્સેસિબલ સ્રોતોમાંથી તમારા વિશેની માહિતી એકત્રિત કરે છે. ઉદાહરણ તરીકે, જો તમારા સ્થાનિક સમાચારપત્રમાં તમારું નામ દેખાય, તો Googleનું શોધ એંજિન તે લેખને અનુક્રમિત કરી શકે છે અને અન્ય લોકો તમારું નામ શોધે તો તેમને તે બતાવી શકે છે. અમે અમારા વ્યવસાયના સંભાવિત ગ્રાહકો વિશે અમને માહિતી પ્રદાન કરતા હોય એવા માર્કેટિંગ ભાગીદારો અને જેઓ અમને દુરુપયોગ સામે રક્ષણ કરવા માહિતી પ્રદાન કરતા હોય તેવા સુરક્ષા ભાગીદારો સહિતના, વિશ્વસનીય ભાગીદારો તરફથી તમારા વિશેની માહિતી એકત્રિત કરીએ છીએ. અમે જાહેરાતકર્તાઓ વતી જાહેરાત અને સંશોધન સેવાઓ પ્રદાન કરવા માટે તેમના તરફથી પણ માહિતી પ્રાપ્ત કરીએ છીએ.